
	Par atzinumu bērnu nometnei	



Veselības inspekcijas Sabiedrības veselības departamenta Higiēnas novērtēšanas nodaļa (turpmāk – Inspekcija) ir saņēmusi un izskatījusi Rīgas Āgenskalna sākumskolas 08.04.2026. pieteikumu (reģistrēts Inspekcijas dokumentu vadības sistēmā ar Nr. 11813) par atzinumu bērnu dienas nometnei “Draudzīgais Āgenskalns” Rīgas Āgenskalna sākumskolas telpās, Kandavas ielā 4k-1, Rīgā, kas norisināsies laika posmā no 08.06.2026. līdz 19.06.2026.  
Saskaņā ar 2009. gada 1. septembra Ministru kabineta noteikumiem Nr. 981 “Bērnu nometņu organizēšanas un darbības kārtība” 9.5. punktu, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes gatavību darbības uzsākšanai nav nepieciešams.
Inspekcija informē, ka 22.01.2026. Inspekcijas struktūrvienība Sabiedrības veselības kontroles nodaļa ir veikusi plānveida kontroli izglītības iestādes telpās un ir sagatavots kontroles akts Nr. 00043226, līdz ar to atzinums par nometnes gatavību darbības uzsākšanai nav nepieciešams.
Inspekcija atgādina, ka nometnes darbības laikā ir jāievēro Ministru kabineta 01.09.2009. noteikumus Nr. 981 “Bērnu nometņu organizēšanas un darbības kārtība”, kā arī jānodrošina pretepidēmiskā režīma ievērošana un bērnu veselībai droša vide.


	Sabiedrības veselības departamenta 
Higiēnas novērtēšanas nodaļas vadītāja p.i.
	
Irina Talanova

